《跋鲁公送刘太冲序帖》
元代·郝经

鲁公笔法皆正笔，出奇独有刘太冲。初从真草入行草，削去畦太尤清雄。

悬针数笔皆侧锋，往往矫矫如飞龙。轮囷权奇恣挥洒，瑰伟乃见烈士风。

观此好向书家道，未有能真不能草。

作者简介：（1223—1275）元泽州陵川人，字伯常。郝天挺孙。金亡，徙顺天，馆于守帅张柔、贾辅家，博览群书。应世祖忽必烈召入王府，条上经国安民之道数十事。及世祖即位，为翰林侍读学士。中统元年，使宋议和，被贾似道扣留，居真州十六年方归。旋卒，谥文忠。为学务有用。及被留，撰《续后汉书》、《易春秋外传》、《太极演》等书，另有《陵川文集》。